אשר צרפתי

אשר צרפתי (23 במרץ 1944 – 15 באוקטובר 2022) היה שחקן תיאטרון, קולנוע וטלוויזיה ובמאי תיאטרון ישראלי. נחשב לאחד מחלוצי תיאטרון הפרינג' בישראל.

ביוגרפיה
שמאל|ממוזער|200px|כרזה עבור המחזה "במושבת העונשין", בתיאטרון המדרגות. אוסף בית אריאלה.
צרפתי נולד ביוון, עלה עם משפחתו למעברת באר יעקב, ואחר כך גדל בקריית אונו. בן גילה ובן כיתתה של המשוררת יונה וולך מקריית אונו. למד משחק אצל הבמאית נולה צ'לטון, והשתלם באקדמיה למשחק של וובר דאגלס בלונדון צרפתי שיחק במשך עשורים מספר במחזות רבים בתיאטראות המובילים בישראל – הבימה ותיאטרון חיפה, וכן בסרטים רבים, ישראליים וזרים.

תיאטרון המדרגות
בשנת 1979 ייסד צרפתי את תיאטרון הפרינג' "תיאטרון המדרגות", שפעל במשך שלוש שנים ברחוב דיזנגוף בתל אביב, עד שנסגר בשנת 1982 בעקבות פרוץ מלחמת לבנון הראשונה. במסגרת התיאטרון, שימש כמייסד, במאי ושחקן ראשי. בשנת 1980 ביים ושיחק לצד יענקל'ה יעקובסון בהצגה "במושבת העונשין" על-פי סיפורו של פרנץ קפקא. בשנת 1981 ביים ושיחק גם בהצגה "וויצק" מאת גאורג ביכנר. בתחילת 1982 העלה את הצגת היחיד "איש המרתף", עיבוד ליצירה מאת פיודור דוסטויבסקי

קריירה בתיאטרון
בשנת 1978 השתתף בהפקה של "הגלגול" (עיבוד ל"מטמורפוזה" מאת קפקא) בתיאטרון חיפה, בבימויו של סטיבן ברקוף הבריטי. גרסה זו הייתה חלק מפרויקט בינלאומי רחב, בו גילם את התפקיד הראשי גם מיכאיל ברישניקוב בהפקה מקבילה בארצות הברית, בבימוי זהה. בשנת 1998 שיחק בתיאטרון חיפה במחזה "גטו" מאת יהושע סובול. בשנת 2000 שיחק בהצגה "הבכיינים" מאת חנוך לוין בתיאטרון הקאמרי. בשנת 2005 הופיע בהתיאטרון הערבי-עברי ביפו בהצגה "חזרה לסערה" על פי הסערה של שייקספיר. בפסטיבל עכו הופיע בהצגה "אהבות אחרות בהוליווד" על פי מחזה של צבי יוליס, בבימוי אדם לרר.

להלן טבלה חלקית מתוך רפרטואר תפקידיו:
 שנה  שם ההצגה  תיאטרון  תפקיד  מקור 1969  וולפונה  תיאטרון הבימה  קצין  1969  שש נפשות מחפשות מחבר  תיאטרון הבימה  החשמלאי  1970  עלייתו הנמנעת של ארתורו אוי  תיאטרון הבימה  ראג  1970  חג הסנדלרים  תיאטרון הבימה  ורנר  1970  עקידת יוסף  תיאטרון הבימה  נעמן  1971  מעבר לגבולין  תיאטרון הבימה  בירפלד  1978  הגלגול  תיאטרון חיפה  גרגור סמסא  1979  במושבת העונשין  תיאטרון המדרגות  שחקן ובמאי  1981  וויצק  תיאטרון המדרגות  שחקן ובמאי  1982  איש המרתף  תיאטרון המדרגות  הצגת יחיד  1985  טייבלע והשד שלה  תיאטרון הבימה  אלחנן  1990  חתונת הדמים  תיאטרון הבימה  לאונרדו  1991  בחורים טובים  תיאטרון הבימה  קולונל נתן ג'ספ  1992  חגיגת חורף  תיאטרון הבימה  סמי דומב  1993  היפוליטוס  תיאטרון הבימה  תסאוס  1994  העלמה והמוות  תיאטרון הבימה  עו"ד חרארדו אסקובאר  1994  מקבת'  תיאטרון הבימה  מקבת 

קריירה בקולנוע ובטלוויזיה
במקביל לקריירה התיאטרונית הענפה שלו, צרפתי הופיע בעשרות סרטים וסדרות טלוויזיה. הוא גילם תפקידים דרמטיים וקומיים כאחד, שיתף פעולה עם מיטב הבמאים בארץ, והופיע גם בסרטים בינלאומיים.

צרפתי הופיע בעשרות הפקות, להלן מבחר תפקידיו בקולנוע ובטלוויזיה:
 שנה  שם היצירה  סוג  במאי  תפקיד / הערה 1970  הפריצה הגדולה  סרט  מנחם גולן  1971  מלכת הכביש  סרט  מנחם גולן  1972  הטרמפיסט  סרט  עמוס ספר  1972  שוד הטלפונים הגדול  סרט  מנחם גולן  מוסה 1973  מתנה משמיים  סרט  גד בן ארצי  אברהם 1973  יהיה טוב סלומוניקו  סרט  אלפרד שטיינהרדט  1977  מבצע יונתן  סרט  מנחם גולן  זאב 1977  הרשלה  סרט  יואל זילברג  1977  סרט וארוחת בוקר  סרט  אלפרד שטיינהרדט  1980  כוכב השחר  סרט  עקיבא ברקין  1982  אהבה אילמת  סרט  יואל זילברג  בני1982האיש שבא לקחתסרטפרוספר פריינטהעזרא 1987  בובה  סרט  זאב רווח  עבריין 1988  הלם קרב  סרט  יואל שר  1993  הירושה  סרט  אמנון רובינשטיין  1994  ארץ חדשה  סרט  אורנה בן דור  צדיקו 1995  הלבאונד  סרט בינלאומי  צ'אק נוריס  קפטן ארד 1996  האיטלקים באים  סרט  אייל חלפון  עמוס 1997  מינוטאור  סרט  דן תורג'מן  ראש המוסד 1997  קו 300  סדרת טלוויזיה  אורי ברבש  ראובן חזק 1998  סופר בוי  סרט  חנוך רוזן  ביל רושדה 1998  אנס הבושם  סדרת טלוויזיה  מנחם בינצקי  2003  האסונות של נינה  סרט  שבי גביזון  מפקד חוליה 2003  האחים מבורך  סרט  נדב לויתן  2006  תנועה מגונה  סרט  צחי גראד  דרייפוס 2008  הכל מתחיל בים  סרט  איתן גרין  ברוך (מועמד לפרס אופיר) 2008  אילי ובן  סרט  –  קבלן

 משפחתו 
צרפתי היה נשוי לשחקנית מלי גולד ולהם בת. לאחר מכן נישא לשחקנית ריטה שוקרון ונשאר עמה עד מותו. לשניים שתי בנות, אחת מהן היא השחקנית גאיה צרפתי.

צרפתי נפטר ב-15 באוקטובר 2022, בגיל 78.

 הוקרה 
צרפתי היה חתן פרס שמעון פינקל ופרס הדסה ורפאל קלצ'קין מטעם תיאטרון הבימה על מפעל חיים.

בשנת 2010 הופק עליו סרט תיעודי בשם "איש המרתף", בבימויה של שלומית כרמלי. הסרט הוקרן במסגרת פסטיבל דוקאביב ושודר בערוץ 8.

 קישורים חיצוניים 

 אשר צרפתי באתר 
 אשר צרפתי באתר Israel Film Center



 שרית פוקס, ריאיון עם אשר צרפתי, בעיתון מעריב, 15 בפברואר 1979

 הערות שוליים 

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:קריית אונו: אישים
קטגוריה:ישראלים ילידי יוון
קטגוריה:ילדים בשואה: יוון
קטגוריה:עולים לאחר קום המדינה: 1948–1950
קטגוריה:במאי תיאטרון ישראלים
קטגוריה:ישראלים שנולדו ב-1944
קטגוריה:ישראלים שנפטרו ב-2022